A theachtaire thig ón Róimh
Giolla Brighde Mac Con Midhe cct.
A theachtaire thig ón Róimh
le n-a síoltar gach seanmóir
déana mar a-deir an peann,
ní gheibh séala achd an
sgríbheann.
Tabhair mar tugadh a-noir
crois ó chomharba Pheadair;
duille doirche gan drud ris
má do-ug toirche thairis.
Mar do ráidheadh ins an Róimh
leasuighthear — lór do sheanmóir;
níor bh'éidir glór oile ann
do bud lór d'oire a fhulang.
Níor hiomráidheadh san Róimh ribh
díochur na gcliar, a chléirigh;
fríoth ó neamhRóimh éigin
uaibh
seanmóir éididh re héanuair.
Caidhe an sgríbheann 'n-ar sgríobhadh
an ealadha d'aithríoghadh?
déana mar do fhógair inn,
tógaibh séala do sgríbhinn.
Focal nach fríoth i leabhraibh
gan ní ar éigse n-ildealbhaigh;
is léigheann gránna Gallda
dámha Éireann d'ionnarba.
"Donum Dei" an dán binn
i gceartlár cuirp an léighinn;
gaibh é Is casgair a chéill;
"asgaid Dé" sain go soiléir.
Gan a luach ar na laoidhibh
má a-dearar le deaghdhaoinibh
do ráidh gan aoradh gach fhir
do shaoradh cháigh, a chléirigh.
Más do mhian méaduighthe an lóin
beantar d'éigsibh a n-anóir
nach lór, a chléirigh, re chais
lón gach éinfhir 'n-a éagmhais?
Ciodh um nar dhíochuir an dán
ar dtoigheacht a tír Romhán
Pádraig an iris do b'fhearr
a hinis fhádbhuig Éireann?
Créad thug ar Colum Cille
nach fionnfadh achd fírinne
gach Dar-daoin ag dul ar neamh,
crodh ar laoidh mar do léigeadh.
Do hionnarbadh eacht oile
cliara Fódla féaraighe;
a gcomhall do na cliaraibh
ó Cholam an chéidbhliadhain.
Tug gér oirrdhearc an t-eineach
Mo Bhí cráibhtheach Cláireineach
a shaoghal féin — fial an
gníomh — 
don chléir do iarr gér
bh'fhairbhríogh.
Tugadh lé ar an laoidh n-uallaigh,
gér athchuinghidh anuabhair,
an bhróg do chuir an dealbh dhi;
go dearbhí fhuil impe.
Duais nach tiubhradh damh duine
do-bhéara mac mórMhuire;
do-gheabh ar duain dom dheaghdhán
neamh mar fhuair Ó hIfearnán.
Moladh daoine Is dó as mholadh
an neach do-ní a gcruthoghadh;
ní bhí ar domhan ag duine
ní achd moladh a mhíorbhuile.
Rinn gach roinn, rinn gach meadhra,
ag teacht tar an Tighearna;
foghar gach tuile re tír
moladh uile don Airdrígh.
Gémadh bréag do bhiadh san duain
is bréag bhuan ar bhréig dhiombuain:
bréag uile gidh créad an cradh,
bréag an duine dá ndéantar.
Ní ba liai-de ór ná each
ag duine dámadh doichleach;
gan sbéis i nduain ar domhan
dá mbuaibh ní ba buanoghadh.
Dá mbáidhtí an dán, a
dhaoine,
gan seanchas gan seanlaoidhe
go bráth achd athair gach fhir
rachaidh cách gan a chluinsin.
Dá dtráigheadh an tobar fis
ni béarthaoi muna mbeimis
go deighfhearaibh saora a sean
craobha geinealaigh Gaoidheal.
Do bhiadh i n-iarmairt fhada do mhíleadhaibh mórbhaga
folach a sgéal — ní sgrios beag — 
gan fhios na bhfréamh ó bhfuilead.
Folach cliathach agus cath
fear n-Éireann do budh easbhach
dá n-éis gémadh maith a méin
gan sbéis i bhflaith ná i
bhfírfhréimh.
Gé tá marbh mairidh Guaire
's Cú Chulainn na Craobhruaidhe;
ón ló tá a nós thiar is
thoir
a-tá fós Brian 'n-a bheathaidh.
Beo ó mhaireas a moladh
Conall agus Conchobhar;
a nós 'n-a bheathaidh i-bhus
nocha deachaidh fós Fearghus.
Lugh do marbhadh le mac Cuill
ní mhaireann cnáimh 'n-a choluinn;
a nós ar ndul don domhan
fós do Lugh Is leasoghadh.
Muna leasaighdís laoidhe
a ndearnsad, gér dheaghdhaoine,
i bhfad a-nonn do bhiadh brat
ar Niall, ar Chonn, ar Chormac.
Rioghradh Chruachna Is Chaisil Chuirc
na filidh fréamha a lubhghuirt
slata teaghlach na dtrí mbrogh,
Dá Thí Teamhrach Is Tuathal.
Ní bhiadh muna mbeith an dán
ag cruit téidbhinn ná ag tiompán
fios deighfhir ar n-a dhala
ná a einigh ná a eangnamha.
Fios a seanchais ná a saoire
ní fhuighbhidís arddaoine;
léigid so i ndán do dhéanaimh
nó no slán dá
seinsgéalaibh.
Dá mbáidhtí seanchas chlann gCuinn
agus bhar nduana, a Dhomhnuill,
clann bhar gconmhaor 's bhar gclann saor
ann do badh comhdhaor comhshaor.
Fir Éireann más é a rothal
ionnarba na healathan
gach Gaoidheal badh gann a bhreath
gach saoirfhear ann badh aitheach. A Theachtaire.